stanford-oval/wikipedia huggingface dataset:
Come Inside
Triviaa

Bändillä ei ollut aluksi nimeä. Sitä kysyttäessä vastattiin "Chewin' Tobacco Fish Deedle". Tuo dadaistinen lausahdus toistuu myös laulujen lyriikassa.
1997 Ääni ja vimma -bändikilpailun voittaja.
1997 Levytyssopimus Stupido Twins -levy-yhtiön kanssa.
1998 Jyrki Hit Challenge: Vientikelpoisin bändi.
1998 "Hold Me Now" -singlen aikuisviihdeteollisuutta luotaava video aiheutti kohua Jyrkissä ja esitettiinkin sensuroituna. Ohjaaja Pete Riski sai videosta kunniamaininnan vuoden 1998 Oulun musiikkivideofestivaaleilla.
Triviaa > Jäsenten toiminta bändin ulkopuolella

Junnu Alajuuma  soittanut muun muassa The Flaming Sideburns-, Miss Treatment- ja Spanish Harlem -yhtyeissä, Ville Alajuuma puolestaan Treeballissa ja Mummypowderissa. Jotti Taival ja Ville Alajuuma soittavat nykyään The Millioners -yhtyeessä. Oskari Vilmunen soittaa Iconcrash-yhtyeessä. Sampsa Kaukua on soittanut muun muassa Kolt-, Sabda Brahma- ja Swan Of the Mind -yhtyeissä. Junnu ja Ville Alajuumalla on nykyisin Kap Kap -yhtye.
Julkaisut

| --- | --- |
 Albumit Mosaic (1998) (Twin 40)  Fearless (2000) (Twin 48) :  Singlet Celebrate (1998) (Stupido 38)  She Wants  (1998) (Stupido 39)  Jinx (1998) (Stupido 42)  Walk On  (2000) (Stupido 49)  Follow Me  (2000) (Stupido 50)
Aiheesta muualla

Come Insiden vanha kotisivu (Arkistoitu – Internet Archive),  (Arkistoitu – Internet Archive)
Soundin Fearless-levyarvio (Arkistoitu – Internet Archive),  (Arkistoitu – Internet Archive)
Discovery+

| Discovery+ |
| --- | --- |

Perustaja:  Warner Bros. Discovery
Toiminta-alue:  internet (Suomi, Ruotsi, Norja, Tanska, Alankomaat, Espanja ja Italia)
Toimiala:  televisiosarjat
Kotisivu:  discoveryplus.com
Infobox OKVirheellinen NIMI-arvo: 
Discovery+ (tyyliteltynä discovery+, ennen tammikuuta 2021 Dplay) oli Warner Bros. Discoveryn suoratoistopalvelu, joka oli saatavilla ainakin Suomessa, Ruotsissa, Alankomaissa, Italiassa, Espanjassa, Norjassa ja Tanskassa. Sitä pystyi käyttämään ilmaiseksi, mutta se edellytti rekisteröitymistä. Palvelun Suomen-versiossa oli paljon ohjelmia useista eri kategorioista Frii-, Kutonen-, TV5-, TLC-, Discovery Channel- ja Animal Planet -televisiokanavilta. Dplay avattiin Suomessa 17. syyskuuta 2018 ja Alankomaissa helmikuussa 2019. Jos halusi katsottavakseen kaikki ohjelmat, piti tilata maksullinen palvelu.
Suomessa Discovery+ ja HBO Max yhdistyivät Max -suoratoistopalveluksi 21. toukokuuta 2024.
Discovery+ palvelu päättyi 5. joulukuuta 2024.
Bathyz

Bathyz (ven. Бадхы́з, Badhyz) on Paropamisusvuorten reuna-alueeseen kuuluva ylänkö Tejen- ja Murgabjokien välisellä alueella Turkmenistanin kaakkoisosassa. Sen korkeus on 600–1 255 metriä.
Ylänkö jakautuu etelän vuoristoiseen osaan sekä pohjoisen mäkiin ja harjuihin. Alueella on myös useita vajoamia, joista suurin on Ýeroýlanduz. Sen pohjalla on suolainen kuuma lähde.
Alueen ilmasto on sen pohjoispuolella sijaitsevaan Karakumin aavikkoon verrattuna kosteampi. Vuotuinen sademäärä on 240 millimetriä. Makean veden lähteitä on vähän.
Kasvillisuus koostuu pääosin heinäkasveista ja pensaista. Ylängöllä kasvaa myös pistaasipuita. Siellä sijaitsee Bathyzin luonnonpuisto.
RMS

RMS voi tarkoittaa ainakin seuraavia asioita:
RMS, neliöllinen keskiarvo, (englannin sanoista root mean square ), matemaattinen käsite
RMS-arvo eli tehollisarvo, sähkötekniikan käsite
The RMS, oululainen yhtye
RMS, Republik Maluku Selatan, Etelä-Molukkien tasavalta, entinen tunnustamaton valtio Indonesiassa ja nykyinen pakolaishallitus
RMS, Richard M. Stallman (s. 1953), käyttäjätunnukseltaan rms, vapaiden tietokoneohjelmistojen liikkeen vaikuttaja ja ohjelmistokehittäjä
RMS, Record Management Services OpenVMS-käyttöjärjestelmässä tiedostojen ja tietueiden hallintajärjestelmä
RMS, Railway Mail Service, Yhdysvalloissa 1920-luvulle saakka toiminut rautatiepostipalvelu
RMS, Royal Mail Ship tai Royal Mail Steamer, Ison-Britannian postilaitoksen postia kuljettavien alusten nimen etuliite
RMS, Royal Media Services, kenialainen televisio- ja radioasemia operoiva yritys
RMS, Royal Meteorological Society, kansainvälinen meteorologiasta kiinnostuneiden yhdistys
Royal Society of Miniature Painters Sculptors and Gravers, lyhyemmin Royal Miniatures Society, RMS, pienoismuotokuvamaalareiden yhdistys
RMS, Rakenteiden Mekaniikan Seura.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”RMS”, voi hakea sivunnimihaulla, laajalla sivunnimihaulla tai tekstihaulla.
Sotakoira

Sotakoira
Sotakoira on yleisnimike, jota käytetään armeijan omistuksessa tai hallinnassa olevasta koirasta.
Sotakoiria käytetään muun muassa vartiointi- ja etsintätehtäviin.
Sotakoiria on käytetty antiikin ajoista lähtien aina näihin päiviin saakka.
Sotakoirat Suomessa

Suomen Puolustusvoimilla on käytössään noin 120 sotakoiraa. Niitä on jokaisessa puolustushaarassa ja niitä käyttävät erityisesti sotilaspoliisit. Koulutus tapahtuu Niinisalossa Tykistöprikaatin sotakoiraosastolla. Sen yhteydessä on eläinklinikka. Myös Kainuun prikaati kouluttaa sotakoiria ja niiden ohjaajia. Koirat valitaan jo varhain pentuiässä ja koulutus aloitetaan 8-9-viikkoisena. Koira on valmis kolmivuotiaana.
Sotakoiraosasto

Puolustusvoimien Sotakoiraosasto sijaitsee Porin prikaatin Tiedustelukomppaniassa Niinisalossa. Sotakoiraosasto vastaa puolustusvoimien koiratoiminnasta.
Kainuun Prikaatissa sijaitseva prikaatin oma sotakoiraosasto vastaa koirien ja -ohjaajien kouluttamisesta KAIPR:n tarpeisiin.
Varusmiehistä koulutetaan sotilaskoirien ohjaajia, koiranohjaaja-aliupseereita ja eläinhuoltomiehiä jokaisesta saapumiserästä marginaalinen määrä. Koulutukseen hakevia on yleensä runsaasti. Esimerkiksi vuonna 2010 koiranohjaajan tehtäviin Kainuussa haki yli sata henkilöä, 70 pyydettiin haastatteluun, joista lopulta valittiin kymmenen. Niinisalossa koirien koulutus keskittyy sotilaspoliisitehtäviin ja Kainuussa sissitehtäviin.
Tykistöprikaatissa varusmieskoiranohjaajien koulutushaara on sotilaspoliisi.
Sotilaspoliisikoulu ja Porin prikaatin sotakoiraosasto tekevät tiivistä yhteistyötä sotilaspoliisialalla.
Puolustusvoimien koiria koulutetaan suojelu-, jäljestys-, huume- ja räjähdekoiriksi. Koirat koulutetaan usein ns. combi-koiriksi, joilla on sekä suojelukoulutus että jokin erikoisetsintäkoulutus.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.sotakoirayhdistys.fi/koiratoiminta.html (Arkistoitu – Internet Archive)
http://www.kennelliitto.fi/koirat/hyotykoirat/virkakoirat/sotakoirat
Ihmisen nelijalkainen asetoveri. Sotakoiran vaiheita historian hämärästä nykypäivään, Hakkapeliitta, 06.12.1932, nro 49, s. 6, Kansalliskirjaston digitaaliset aineistot
Labatie-d’Andaure

| Labatie-d’Andaure |
| --- | --- |
 Näkymä Labatie-d’Andauren kylään.
 Labatie-d’Andaure
 Koordinaatit: 45°01′33″N, 04°29′37″E 
Valtio:  Ranska
Alue:  Auvergne-Rhône-Alpes
Departementti:  Ardèche
Arrondissementti:  Tournon-sur-Rhône
Pinta-ala:  
 – Kokonaispinta-ala:  9,93 km²
Väkiluku (2021):  211
 – Väestötiheys:  21,2 as./km²
Postinumero:  07570
Infobox OKVirheellinen NIMI-arvo: 
Labatie-d'Andaure on kunta Ardèchen departementissa Ranskassa. Vuonna 2021 siellä oli 211 asukasta. Kunnan pinta-ala on 9,93 neliökilometriä.
Aiheesta muualla

Kuvia tai muita tiedostoja aiheesta Labatie-d’Andaure Wikimedia Commonsissa
PNG

| Portable Network Graphics |
| --- | --- |

Tiedostopääte:  .png
Mediatyyppi:  image/png
Tyypin koodi:  PNGf
Magic:  89 50 4e 47
Laajennus:  APNG
Lyhenne:  PNG
Standardi(t):  ISO/IEC 15948:2004
PNG (lyhenne sanoista Portable Network Graphics) on häviötöntä pakkausta käyttävä bittikarttagrafiikan tallennusformaatti, joka kehitettiin korvaajaksi Internetissä käytettävälle, ominaisuuksiltaan vanhentuneelle ja patenttien rajoittamalle GIF-formaatille. PNG-standardi julkaistiin 1996, jolloin siitä tuli myös W3C:n suositus TR/PNG.
PNG on patentiton eli kaikkien vapaasti käytettävissä ilman lisenssimaksuja ja W3C:n standardi, ja siten suositus Web-sivuilla käytettäväksi. PNG:stä on vapaa referenssitoteutus, jota voi ilmaiseksi käyttää ohjelmansa osana. PNG:n uusin versio on ISO-standardi ISO/IEC 15948:2004. Formaatista on julkaistu määrittely RFC 2083.
PNG-kuvissa voidaan käyttää enimmillään 48-bittistä värisyvyyttä (248 eri väriä) sekä 16-bittistä läpinäkyvyyttä. Pakkausmenetelmänä PNG käyttää häviötöntä Deflate-pakkausta. GIF-tiedostomuodon rajoitukset ovat 256 eri väriä ja yksitasoinen (bittinen) läpinäkyvyys. GIF-muodon etuna on kuitenkin ollut sen mahdollisuus yksinkertaisten animaatioiden luomiseen, jota PNG ei tue. Animaatioiden puutteen korvaamiseen kehitettiin MNG-formaatti (Multiple-image Network Graphics), jonka tuki on vähäistä. Selaimista sitä tuki ainoastaan Firefox, josta siitäkin tuki poistettiin 2003 käytön puutteen vuoksi. Toinen vaihtoehto PNG:n animaatiotueksi on vain Firefox 3 -selaimen tai uudemman tukema APNG-laajennus.
Aikaisemmin Microsoftin monopolistisessa asemassa ollut Internet Explorer ei tukenut PNG-formaatin kaikkia ominaisuuksia täysin ja tämä vaikeutti PNG-formaatin täysipainoista hyödyntämistä web-sivuilla. Nykyiset Internet Explorerit versioista 7 ylöspäin tukevat PNG:tä.
Kirjallisuutta

Roelofs, Greg: PNG: The Definitive Guide.  O’Reilly, 1999.  ISBN 1-56592-542-4  PNG – The Definitive Guide Viitattu 28.11.2017. (englanniksi)
Aiheesta muualla

PNG-spesifikaatio W3C:n sivu (englanniksi)
PNG-läpinäkyvyystesti Web-selaimille (englanniksi)
Portable Network Graphics (PNG) Specification (Second Edition) (englanniksi)
| n k Kuvatiedostomuodot |
| --- | --- |
Bittikartta:  ANI  ANIM  APNG  ART  AVIF  BEF  BMF  BMP  BPG  BSAVE  CAL  CIN  CPC  DPX  ECW  EXR  FITS  FLIC  FLIF  FPX  GIF  HDRi  ICER  ICNS  ICO  ICS  ILBM  JBIG  JNG  JPEG  JPEG 2000  JPEG-LS  JPEG-HDR  JPEG XR  MNG  MIFF  ORF  PBM  PCX  PFG  PGM  PICT  PICtor  PNG  PPM  PSP  RAD  RGBE  SGI  TGA  TIFF  WBMP  WebP  XBM  XCF  XPM 
Raw:  CIFF  DNG 
Vektori:  AI  CDR  CGM  DXF  EMF  EVA  IGES  PGML  SVG  VML  WMF  XAR 
Yhdistelmä:  DjVu  EPS  PDF  PS 
Aiheeseen liittyvä:  Exif  XMP 
  Luokka   Commons 
| --- | --- |
Auktoriteettitunnisteet: Kansalliset :  Saksa
Walter Q. Gresham

Walter Q. Gresham
Walter Q. Gresham (17. maaliskuuta 1832 – 28. toukokuuta 1895) oli yhdysvaltalainen juristi ja poliitikko, joka toimi uransa aikana valtiovarainministerinä ja ulkoministerinä.
Gresham valittiin republikaanipuolueen jäsenenä Indianan osavaltion edustajainhuoneeseen vuonna 1860. Sisällissodan alussa hän toimi vapaaehtoisjoukon komentajana ja 1864 hänet nimitettiin divisioonankomentajaksi. Vuonna 1883 hänestä tuli ylipostimestari ja seuraavana vuonna valtiovarainministeri. Hän toimi ulkoministerinä Grover Clevelandin hallituksessa vuodesta 1893 kuolemaansa asti.
John Forsyth (poliitikko)

John Forsyth
John Forsyth, Sr. (22. lokakuuta 1780 Fredericksburg, Virginia – 21. lokakuuta 1841 Washington (DC)) oli yhdysvaltalainen poliitikko.
Forsyth istui Georgian edustajana Yhdysvaltain edustajainhuoneessa vuosina 1813–1818, 1823–1827 ja senaattorina 1818–1819 sekä 1829–1834. Hänet tunnettiin senaatissa voimakkaana väittelijänä. Hän toimi Yhdysvaltain Espanjan suurlähettiläänä vuosina 1819–1823 ja Georgian kuvernöörinä 1827–1829.
Presidentti Andrew Jackson nimitti Forsythin ulkoministeriksi vuonna 1834, ja hän jatkoi virrassa myös Martin Van Burenin presidenttikaudella vuoteen 1841 asti. Molemmat presidentit kohtasivat suuria ulkopoliittisia kysymyksiä, ja Forsyth tuki heitä uskollisesti. Jacksonin kaudella Ranska saatiin vihdoin maksamaan sotakorvaukset Napoleonin sodista, ja Yhdysvallat tunnusti Teksasin tasavallan itsenäisyyden. Van Burenin kaudella oli kiistoja Britannian kanssa Kanadan rajasta ja orjalaivojen tarkastuksista. Forsyth yritti myös turhaan hillitä Amistad-orjalaivaan liittynyttä konfliktia.
Nokian Pyry (jääkiekko)

| Nokian Pyry (jääkiekko) |
| --- | --- |
  Suomi-sarjan kausi 2024–2025 

Perustettu:  1905
Kaupunki:   Nokia
Kotiareena:  Kattokeskus Areena
– kapasiteetti:   1100
Sarjataso:  Suomi-sarja
Värit:                
Toimitusjohtaja:   Pekka Palonen
Puheenjohtaja:   Jani Ahmaoja
Päävalmentaja:   Toni Rautakorpi
Kapteeni:   Valtteri Ylitalo
Omistaja:   Mika Tonttila
Mestaruudet:  2 (2023, 2024)
Hopeaa:  1 (2013)
Pronssia:  2 (2017, 2018)
Infobox OKVirheellinen NIMI-arvo: 
Nokian Pyry on nokialainen vuonna 1905 perustettu urheiluseura. Pyryn jääkiekko on osa Pyryn yleisseuraa. Pyryn ensimmäinen jääkiekko-ottelu pelattiin vuonna 1952. Pyry nousi Suomi-sarjaan kaudella 2009–2010, jota ennen oli pelannut 11 vuotta II-divisioonaa.
Pyryn tunnetuimpia pelaajia edustusjoukkueessa ovat olleet muun muassa Ari Haanpää, Jussi Pesonen, Antti Bruun, Antti Hilden ja Noora Räty. Pyryn tunnetuimpia kasvatteja ovat muun muassa Sami Sandell, Otto Koivula ja Juuso Välimäki. Joukkueen päävalmentajana kaudella 2024-2025 toimii Toni Rautakorpi. Seuran edustusjoukkueen toimintaa pyörittää Nokian Pyry Hockey Oy.
Pyry on kuulunut jo vuosia sarjan kärkikastiin ja voitti ensimmäistä kertaa sarjan mestaruuden keväällä 2023. Seurassa on myös pitkäjänteisesti kauan haaveiltu noususta Mestikseen. Lisäksi Suomi-sarjassa Pyryllä on kaksi pronssista mitalia ja yksi hopea ja Mestis-karsinta-paikat vuosina 2013 ja 2023.
Suomi-sarja > 2009-2015: Nousu kohti sarjan kärkeä

Pyryn noustuaan Suomi-Sarjaan kaudelle 2009-2010 joukkue oli ensimmäisinä vuosina Suomi-sarjan keskikastissa. Kaudella 2012–2013 Pyry pääsi Mestis-karsintoihin, joissa oli neljästä joukkueesta kolmas, ensimmäisen noustessa Mestikseen (HCK säilytti paikkansa).
Kaudella 2013–2014 joukkue jäi ulos pudotuspeleistä. Kausi oli alkanut onnistuneesti, mutta loppua kohti vauhti hiipui liiaksi ja Pyry jäi kolme pistettä viimeisestä pudotuspelijoukkueesta KeuPasta. Pyry vaihtoi kesken kauden valmentajaa pitkäaikaisen valmentaja Jukka Kerisalmen tehtyä tilaa Pasi Saariselle, joka jatkoi myös seuraavalla kaudella.
Kaudeksi 2014–2015 Pyry teki uusia pelaajahankintoja, muun muassa Jarkko Pyymäki, Mika Niemi ja Jouni Aalto. Kauden mittaan joukkueeseen liittyivät myös 109 liigaottelun Antti Hilden ja maalivahti Aleksis Ahlqvist, joka lähti kuitenkin jo tammikuussa ulkomaille. Monet lähde? pitivät Pyryä yhtenä ennakkosuosikeista runkosarjan voittajaksi, mutta joukkue jäikin kuudennelle sijalle. Pudotuspelien ensimmäinen vastustaja Kokkolan Hermes vei sarjan 3–0.
Nykyinen joukkue

(Tilanne 28.3.2023)
| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

| 30 |  | Olli Mustonen | L | 2023 | Hollola |  |
| 31 |  | Veli-Matti Mäkinen | L | 2023 | Vammala |  |
| 35 |  | Ossi Mäkinen | L | 2023 | Rauma |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 2 |  | Jonne Ijäs | L | 2023 | Tampere |  |
| 4 |  | Valtteri Ylitalo (A) | L | 2023 | Rauma |  |
| 7 |  | Jesse Lassila | L | 2023 | Pirkkala |  |
| 8 |  | Janne Koivisto | L | 2023 | Tampere |  |
| 26 |  | Marko Huhtanen | R | 2023 | Tampere |  |
| 41 |  | Juha Korkeamäki (C) | R | 2023 | Nokia |  |
| 42 |  | Riku Helin | L | 2023 | Rovaniemi |  |
| 44 |  | Lauri Salmi | L | 2023 | Rauma |  |
| 77 |  | Niko Kuivaniemi (A) | L | 2023 | Tampere |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Sopimus | Hyökkääjät> Syntymäpaikka | Hyökkääjät>  |
| --- | --- | --- | --- | --- | --- | --- |

|  |  | Joona Järvenpää | L | Juniori | Nokia |  |
|  |  | Tatu Formisto | L | Juniori | Valkeakoski |  |
|  |  | Lauri Leino | L | Juniori | Nokia |  |
| 12 |  | Valtteri Välimäki | L | 2023 | Pirkkala |  |
| 15 |  | Lassi Korpela | R | 2023 | Tampere |  |
| 18 |  | Jesse Kalliosalo | R | 2023 | Tampere |  |
| 20 |  | Saku Hautamäki | R | 2023 | Nokia |  |
| 21 |  | Jesse Kylmäniemi (A) | L | 2023 | Tampere |  |
| 22 |  | Niko Lamminsivu | L | 2023 | Pirkkala |  |
| 23 |  | Ilari Koiso | L | 2023 | Tampere |  |
| 24 |  | Okko Untala | L | 2023 | Tampere |  |
| 25 |  | Joni Kivinen | L | 2023 | Tuusula |  |
| 28 |  | Mikko Lindbom | R | 2023 | Tampere |  |
| 34 |  | Tuukka Mäntymäki | L | 2023 | Tampere |  |
| 47 |  | Valtteri Mäkiviinikka | L | 2023 | Parkano |  |
| 49 |  | Veeti Ahmaoja | L | 2023 | Tampere |  |
| 63 |  | Joel Pelttari | L | 2023 | Ylöjärvi |  |
Nykyinen joukkue > Joukkueenjohto

Päävalmentaja: Sakari Salmela
Valmentaja: Niko Raiskio
Maalivahtivalmentaja: Juha-Matti Satama
Videovalmentaja: Daniil Palonen
Joukkueenjohtaja: Niko Raiskio
Huoltaja: Tuomo Katajamäki
Huoltaja: Jaska Salonen
Puheenjohtaja: Jani Ahmaoja
Toimitusjohtaja: Pekka Palonen
Maineikkaita pelaajia > Jäädytetyt numerot

#10 Topi Salmela
#13 Pekka Palonen
#19 Teemu Lehtonen
Maineikkaita pelaajia > NHL-pelaajat

Ari Haanpää
Maineikkaita pelaajia > Kasvatit ammattilaissarjoissa

Jere Helenius
Joona Ikonen
Otto Koivula
Ville Kolppanen
Joona Korhonen
Sami Sandell
Ossi Pellinen
Juuso Välimäki
Maineikkaita pelaajia > Liiga-pelaajat 2014-2017

Vuosien 2014-2017 välillä Pyryssä pelasi menestyksekkäästi monta entistä Liigassa ja Mestiksessä vaikuttanutta pelaajaa, ja Pyry osaltaan tunnettiinkin näistä pelaajista sinä aikana. Tunnetuimpia heistä olivat:
Antti Hilden
Mika Niemi
Jarkko Pyymäki
Aleksis Ahlqvist
Jussi Pesonen
Timo-Pekka Heikkinen
Antti Bruun
Mikke Levo
Jouni Aalto
Henri Sandvik
Mikko Heiskanen
Joukkueessa pelasi kaudella 2016-2017 myös naisten maajoukkueen maalivahti ja Olympialaisissa pronssia voittanut Noora Räty. Myöhemmin Pyryssä ovat pelanneet muun muassa vanhat Liiga-pelaajat Markku Flinck, Ossi Pellinen, Tomi Wilenius ja Markus Västilä.
Parhaat pistemiehet kaudesta 2013-2014

| Kausi | 1>  | 2>  | 3>  |
| --- | --- | --- | --- |
| 2013–2014 | Kim Pettersson | Juho Joki-Erkkilä | Joni Poutanen |
| 2014–2015 | Jarkko Pyymäki | Kim Pettersson | Mika Niemi |
| 2015–2016 | Antti Hildén | Mika Niemi | Timo-Pekka Heikkinen |
| 2016–2017 | Antti Hildén | Mika Niemi | Timo-Pekka Heikkinen |
| 2017–2018 | Waltteri Selimgerei | Juho Painilainen | Oskari Ojanen |
| 2018–2019 | Henri Sandvik | Tomi Wilenius | Alex Olkinuora |
| 2019–2020 | Markku Flinck | Waltteri Selimgerei | Juho Painilainen |
| 2020–2021 | Waltteri Selimgerei | Aleksi Niemi | Joni Mäkelä |
| 2021-2022 | Lassi Korpela | Waltteri Selimgerei | Valtteri Mäkiviinikka |
| 2022-2023 | Lassi Korpela | Valtteri Mäkiviinikka | Niko Kuivaniemi |
Kapteenit

2004–2006  Ville Keskinen
2006–2012  Pekka Palonen
2012–2014  Tino Sandhu
2014–2017  Jarkko Pyymäki
2017-2018  Topi Salmela
2018-2019  Ossi Pellinen
2019-2020  Markku Flinck
2020-2022  Ville Lehtonen
2022-2023  Juha Korkeamäki
2023-2024  Valtteri Ylitalo
Valmentajat 2000-luvulla > II-divisioona

2003–2005    Tommi Manner
2005–2008      Kari Viitalahti
2008–2009      Pasi Silanne
Valmentajat 2000-luvulla > Suomi-sarja

2009–2010  Pasi Silanne
2010–2014  Jukka Kerisalmi
2014–2015  Pasi Saarinen
2015–2019  Sami Karppinen
2019-2021  Niko Raiskio
2021-2023  Sakari Salmela
2023-2024  Toni Rautakorpi
Aiheesta muualla

| n k Suomi-sarja |
| --- | --- |
Joukkueet (2024–25):  FPS  Haukat  Hunters  JHT  LeKi  Muik Hockey  PEPO  Pyry  RaaheK  Riemu  SaPKo  S-Kiekko  Titaanit  Virkiä 
Pyry - Red Ducks, Nokian jäähallissa vuonna 2012 muutama vuosi ennen jäähallin ja seuran kokemaa kasvojen kohotusta.
Välittäjä (Mauno Koiviston muistomerkki)

Kirsi Kaulanen, Välittäjä, 2023.
Välittäjä on  kuvanveistäjä Kirsi Kaulasen Mauno Koiviston muistomerkki, joka paljastettiin Helsingin Pikkuparlamentin puistossa 25. marraskuuta 2023, jolloin oli kulunut sata vuotta Koiviston syntymästä.
Teos on kaksiosainen. Veistos on kuusi metriä korkea ja viisitoista metriä pitkä. Se on valmistettu ruostumattomasta teräksestä.
Kilpailu ja omistus

Kirsi Kaulasen ehdotus voitti valtioneuvoston kanslian järjestämän presidentti Mauno Koiviston muistomerkin suunnittelukilpailun vuonna 2021. Kilpailuun osallistuminen oli avoin kaikille suomalaisille ja Suomessa pysyvästi asuville ammattitaiteilijoille. Kilpailuun osallistui 110 hyväksyttyä teosehdotusta. Kilpailussa palkintosijoille sijoittuivat Matti Vesanen ja Pauno Pohjolainen. Tunnustuspalkinnon saivat Nestori Syrjälä, Anssi Pulkkinen ja Markus Kåhre.
Valtioneuvoston kanslian tilaaman Välittäjä-teoksen hankintasopimuksen arvo oli 1 035 000 euroa. Tilaaja lahjoitti valmiin teoksen osaksi Helsingin kaupungin taidekokoelmaa.
Osat ja paljastus

Veistoskokonaisuuteen kuuluu kaksi osaa ja kaareva, matala harmaagraniittinen kivi, jossa lukee versaalikirjaimin ”MAUNO KOIVISTO 1923–2017”. Veistos sijaitsee puiston keskikäytävän pyöreässä osassa. Kiillotettua metallia oleva veistos on valaistu pylväissä ja maassa olevilla värillisillä valoilla. Puistossa ollut Eila Hiltusen Menneet ritarit (2006) siirrettiin puiston koilliskulmaan.
Paljastustilaisuudessa puhunut pääministeri Petteri Orpo sanoi puheessaan, että muistomerkki kuvaa Mauno Koiviston roolia presidenttinä idän ja lännen välissä. Presidentti Sauli Niinistö totesi, että aikamme kaipaa vakautta ja jatkuvuutta. Muistomerkin paljastaminen on myös osa tätä työtä, se on lenkki sukupolvien ketjussa. Niinistön mukaan muistomerkki osoittaa suuntaa eilisestä huomiseen.
Kuvanveistäjä Kirsi Kaulanen totesi puheessaan paljastustilaisuudessa näkevänsä muistomerkin kaarissa presidentti Mauno Koiviston nousujohteisen uran, kaaren, joka huipentui Suomen liittymiseen Euroopan unioniin. Kaulanen haastoi kaikkia miettimään, kuinka jokainen voi omalta osaltaan edistää rauhaa ja ystävyyttä, sisäisen ja ulkoisen rauhan välittäjänä. Kaulasen mukaan veistos koostuu kahdesta osasta, jotka kuvaavat presidentti Koiviston luonteenpiirteitä. Toinen puoli on vapaa ja turvallinen, filosofinen ja pohdiskeleva. Toinen puoli on särmikkäämpi, ongelmia ratkaiseva, humoristinenkin. Näiden tilojen välille jää tila kokijalle.
Kaulanen kuvasi teoksensa muotokieltä nousevaksi: Satamatyöläisestä tohtoriksi, pääministeriksi ja presidentiksi. Veistoksen muodot kasvavat kohti Eduskuntataloa.
Vastaanotto

Teoksen suunnittelukilpailun ratkettua Helsingin Sanomien kriitikko, musiikkitieteilijä Sini Mononen kirjoitti 1. syyskuuta 2021, että voittajateos Välittäjä tuo mieleen Kirsi Kaulasen Helsingin Musiikkitalon aulaan suunnitteleman teräsveistos Gaian (2011). Hänen mukaansa samankaltaista juhlavuutta voi odottaa Välittäjältä. "Onnistuneen valaistuksen avulla muistomerkki on valmistuttuaan enemmän kuin staattinen patsas. Parhaimmillaan se elää valon vaihtelussa vuodenaikojen ja kulttuurin mukana."
Kuvia teoksesta

Teos kuvattuna sivusta
Teos kuvattuna pohjoisesta
Osa teoksesta
Yksityiskohta teoksesta
Teoksen lähellä oleva graniittiosa
Aiheesta muualla

Teosehdotusten esittely, Presidentti Mauno Koiviston muistomerkin suunnittelukilpailu
Välittäjän luonnosehdotus
Muistomerkkikilpailun voitti Kirsi Kaulanen.
Labeaume

| Labeaume |
| --- | --- |
 Labeaumen kylää.
 vaakuna
 Labeaume
 Koordinaatit: 44°27′00″N, 4°18′26″E 
Valtio:  Ranska
Alue:  Auvergne-Rhône-Alpes
Departementti:  Ardèche
Arrondissementti:  Largentière
Pinta-ala:  
 – Kokonaispinta-ala:  18 km²
Väkiluku (2021):  678
 – Väestötiheys:  38,2 as./km²
Postinumero:  07120
Infobox OKVirheellinen NIMI-arvo: 
Labeaume on kylä ja kunta Ardèchen departementissa Rhône-Alpesin hallintoalueella Ranskassa. Vuonna 2021 kunnassa oli 678 asukasta. Labeaumen pinta-ala on 18 neliökilometriä.